

 **REPUBLIKA HRVATSKA**

 **VARAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA:371-01/24-01/1**

**URBROJ:21863-02-24-1**

**Cestica, 11.03.2024.**

Na temelju članka 28. Statuta Općine Cestica (Službeni vjesnik Varaždinske županije, broj 13/21), Općinsko vijeće Općine Cestica na svojoj 17. sjednici održanoj dana 11.03.2024. godine, donosi

**ODLUKU**

**o uključivanju Općine Cestica u Program društveno poticane stanogradnje**

**za izgradnju višestambene zgrade**

Članak 1.

Općina Cestica će se uključiti u provedbeni program izgradnje višestambene zgrade po Programu društveno poticane stanogradnje, sa ciljem da se građanima omogući kupnja po povoljnijim kreditnim uvjetima i na taj način im se pomogne u rješavanju stambenih pitanja.

Članak 2.

Općina Cestica će osigurati građevinsko zemljište u Cestici, na čkbr. 1333 k.o. Radovec, kao i uređenje komunalne infrastrukture i priključaka na komunalnu infrastrukturu, a što je u skladu sa Zakonom o društveno poticanoj stanogradnji.

Članak 3.

Općinsko vijeće Općine Cestica donijet će Odluku o uvjetima, mjerilima i postupku za utvrđivanje reda prvenstva za kupnju kuća u nizu iz Programa društveno poticane stanogradnje na području Općine Cestica kojom će se definirati postupak provedbe natječaja.

Članak 4.

 Ova Odluka stupa na snagu osmog dana od dana objave u “Službenom vjesniku Varaždinske županije”.

Predsjednik Općinskog vijeća:

Darko Majhen, mag. pol.